Publication: Magyar Közlöny
Issue: MK-1998-118 (Year: 1998, Number: 118)
Era: 1990-2004
Section: titokról szóló 1995. évi LXV. törvény IV. és V. fejezetében
Paragraph Index: 525

(4) A különösen védetté nyilvánítás tárgyában hozott határozatot az ügyésszel és azzal kell közölni, akinek a különösen védetté nyilvánítását az ügyész indítványozta. 379/E. § (1) A kijelölt bíró a különösen védett tanú kihallgatására, valamint a szemle, helyszínelés, bizonyítási kísérlet és felismerésre bemutatás különösen védetté nyilvánított tanú közreműködésével történő megtartása esetén meghallgatást tart, tanú különösen védetté nyilvánítására irányuló indítvány esetén meghallgatást tarthat. A tanúnak a meghallgatáson történő megjelenéséről az ügyész gondoskodik. A meghallgatáson az ügyész az indítványt megalapozó bizonyítékokat írásban előterjeszti vagy szóban előadja.

Source: https://magyarkozlony.hu/hivatalos-lapok/05a78f646343c3eb564cbbe4da42987badd5c2bd/dokumentumok/2e87dea2ff9f6b934366e95fa2c9ccc3195c580d/letoltes